અમરેલી : અમરેલી જિલ્લામાં લાંબો સમય રાહ જોવડાવ્યા બાદ મેઘરાજાની એન્ટ્રી થઇ હતી. એન્ટ્રી પણ એટલી ધમાકેદાર હતી કે બે ઇંચ જેટલો વરસાદ ખાબડ્યો હતો. સારા વરસાદનાં કારણે લોકોમાં ખુશીનો માહોલ છવાયો હતો. સમુખેતી ગામમાં 4 કલાકની અંદર 2 ઇંચ જેટલો વરસાદ વરસી ગયો હતો. તેમજ રાજુલા અને માનદરડી સહિતનાં ગામોમાં પણ ધોધમાર વરસાદ આવ્યો હતો. સ્થાનિક ફલતુ નદીમાં પહેલા જ વરસાદમાં ઘોડાપુર આવ્યું હતું.